hotchpotch/miracl-hf-unified huggingface dataset:
Gorskoje
Gorskoje () on maalaiskunta Novgorodin alueen Volotin piirissä Venäjällä. Sen pinta-ala on 380,92 neliökilometriä. Asukkaita on 2 000 henkeä (vuonna 2010).
Gorskojen kunta rajoittuu luoteessa Novgorodin alueen Soltsyn, pohjoisessa Šimskin ja koillisessa Staraja Russan piireihin, etelässä Volotin piirin Volotin ja Slavitinon kuntiin sekä lounaassa Pihkovan alueeseen. Pinta-alasta 59,6 % on metsää, 34,1 % maatalousmaata ja 4,1 % asuinaluetta.
Seutu kuuluu Ilmajärven alankoon. Tärkeimmät joet ovat Ilmajärveen laskevat Psiža ja Perehoda sekä Šelonin sivujoki Kološka. Kunnan alueella sijaitsee Dolžinskojesuon rauhoitusalue sekä yksi luonnonmuistomerkki.
Kuntaan kuuluu 45 kylää: Behovo, Borok, Boryni, Bozino, Derglets, Gnilovets, Goritsy, Gorodtsy, Gorki, Gorki Buharovy, Gorki Ratitskije, Gumništše, Hotigoštše, Hotjaža, Hutonka, Ivje, Jazvino, Kamen, Klenovets, Klevitsy, Krasnitsy, Krutets, Lesnaja, Markovo, Parnik, Plaksa, Podostrovje, Pogljazdovo, Pukovo, Raglitsy, Rakitno, Ramenje, Ratitsy, Rno, Rutšji, Seltso, Suharevo, Tšurakovo, Ustitsy, Utšno, Vjazovnja, Vojaža, Volot, Zaretšje ja Žarki. Hallinnollinen keskus on Volotin taajaman vieressä sijaitseva Volotin kylä, jossa on 400 asukasta (vuonna 2010). Toiseksi suurin asutuskeskus on reilun 300 asukkaan Gorodtsy. Gorodtsyn, Ratitsyn ja Volotin kunnat yhdistettiin Gorskojen kunnaksi vuonna 2010.
Kunnasta on linja-autoyhteydet Volotin taajamaan, Soltsyyn, Staraja Russaan ja Novgorodiin.
Paikallisista elinkeinoista tärkeimpiä ovat erilaiset julkiset palvelut, kauppa (17,1 % vuonna 2010) sekä maa- ja metsätalous (9,2 %). Kunnassa toimii elintarvikeyhtiö Novgorodski bekon sekä kaksi yksityisyritystä. Noin puolet työvoimasta työskentelee kunnan ulkopuolella ja 35 % työikäisistä ei käy ansiotöissä.
Kunnan alueella toimii kolme lastentarhaa, kaksi peruskoulua, viisi lääkintäasemaa, viisi kulttuuritaloa, neljä kirjastoa ja kolme postikonttoria. Palvelut ovat keskittyneet Dergletsiin, Gorki Ratitskijeen, Goritsyyn, Gorodtsyyn, Ratitsyyn ja Volotiin.
Seudulla on muinaisia asuin- ja hautapaikkoja. Krutetsin kylän lähellä sijaitsee muinaislinna. Rakennusmuistomerkkeihin kuuluvat Dergletsyn, Gorodtsyn ja Utšnon kirkot sekä Dergletsin ja Klevitsyn kartanojen puistoalueet. Historialliset kohteet liittyvät toiseen maailmansotaan.
Eva Birnerová
Eva Birnerová (s. 14. elokuuta 1984 Duchcov) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 59 tammikuussa 2007. Hän on voittanut urallaan kolme WTA-turnausta nelinpelissä.
Grand Slam -turnauksissa Birnerová on päässyt parhaimmillaan kolmannelle kierrokselle Australian avoimissa 2007 ja Wimbledonissa 2013.
Petroskoin valtionyliopisto
Petroskoin valtionyliopisto () on vuonna 1940 perustettu Karjalan tasavallan Petroskoissa toimiva yliopisto. Vuosina 1940-1956 sen nimi oli "Karjalais-suomalainen valtionyliopisto". Nimenmuutos tapahtui samana vuonna, kun Karjalais-suomalainen SNT palasi takaisin osaksi Venäjän SFNT:aa.
Venäjän valtiollisten yliopistojen rankingissa vuosilta 2012/2013 Petroskoin valtionyliopisto sijoittui jaetulle sijalle 46-50, kun vertailtiin 105 keskeistä klassista ja tutkimusyliopistoa. Kansainvälistymisen osa-alueella Petroskoin yliopisto sijoittui neljänneksi.
Yliopistossa on 14 tiedekuntaa sekä useita erillisiä koulutus- ja tutkimusinstituutteja, ja siellä opiskelee yli 15 000 opiskelijaa. Vuonna 2013 valtionyliopistoon yhdistettiin toinen petroskoilainen korkeakoulu Karjalan pedagoginen akatemia, joka nyt on yliopiston kasvatustieteen ja psykologian instituutti.
IK Kronan
IK Kronan ("ruots." Idrottsklubben Kronan Kronoby) on vuonna 1906 perustettu kruunupyyläinen urheiluseura, jonka lajivalikoimaan kuuluvat maastohiihto, suunnistus, jääkiekko, yleisurheilu ja voimistelu. Seuran jääkiekkojoukkue pelaa II-divisioonassa. Sen kotihalli on Kruunuhovi eli Kruunupyyn jäähalli.
IK Kronan sai oman seuratalonsa vuonna 1984. Seurataloa laajennettiin ja kunnostettiin talkoovoimin vuonna 2006.
Pierre Bürcher
Pierre Bürcher (s. 20. joulukuuta 1945 Fiesch) on sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 27. maaliskuuta 1971 ja nimitettiin sen vihkipiispaksi sekä Maximiana in Byzacenan titulaaripiispaksi 29. tammikuuta 1994. Piispaksi vihkiminen seuerasi 12. maaliskuuta. Pääkonsekraattorina toimi Pierre Mamie, jota avustivat Henri Schwery ja Gabriel Bullet.
Bürcher sai 30. lokakuuta 2007 nimityksen Reykjavíkin piispaksi Islantiin. Hänet asetettiin uuteen virkaansa 15. joulukuuta.
Bulgae
Bulgae ("불개") on eteläkorealainen koirarotu. Sen nimi tarkoittaa sananmukaisesti poltettua tai palanutta koiraa, mikä johtuu sen karvapeitteen, kirsun ja kynsien punaisesta väristä. Toisinaan nimi käännetään englanniksi väärin muotoon "bul dog", mistä saa sen vaikutelman että kyseessä olisi bulldoggirotu, vaikka oikeasti kyse on kääntämättä jätetystä alkuosasta.
Jopa silmiä kutsutaan usein "punaisiksi", vaikka ne ovat pikemminkin meripihkan väriset eli vaaleankeltaiset. Joka tapauksessa ne yhdistettynä karvapeitteen lähes tulenpunaiseen sävyyn ja punaruskeaan kirsuun luovat silmiinpistävän kokonaisvaikutelman. Keskimääräinen säkäkorkeus on 50-55 cm ja paino 15-25 kg.
Bulgae on yksi Etelä-Korean alkuperäisroduista ja täten osa kansanperintöä. Se oli vielä 1990-luvun alussa Pohjois-Gyeongsangin pohjoisosissa melko runsaslukuinen. Se kuitenkin harvinaistui viimeisten vuosikymmenten aikana ja vuonna 2002 se oli jo sukupuuton partaalla.
Pierre Farine
Pierre Farine (s. 31. toukokuuta 1940 Locarno) on sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 27. kesäkuuta 1965 ja nimitettiin sen vihkipiispaksi sekä Traguriumin titulaaripiispaksi 12. elokuuta 1996. Piispaksi vihkiminen seurasi 20. lokakuuta. Pääkonsekraattorina toimi Amédée Grab, jota avustivat Pierre Mamie ja Henri Salina.
Gabriel Bullet
Gabriel Bullet (22. maaliskuuta 1921 Estavayer-le-Lac – 7. syyskuuta 2011) oli sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 8. heinäkuuta 1945 ja nimitettiin sen vihkipiispaksi sekä Glavinitzan titulaaripiispaksi 29. joulukuuta 1970. Piispaksi vihkiminen seurasi 6. helmikuuta 1971. Pääkonsekraattorina toimi François Charrière, jota avustivat François-Nestor Adam ja Pierre Mamie.
Bullet erosi tehtävistään vihkipiispana 16. marraskuuta 1993.
Bernard Genoud
Bernard Geroud (22. helmikuuta 1942 Châtel-Saint-Denis – 21. syyskuuta 2010) oli sveitsiläinen roomalaiskatolinen piispa. Hänet vihittiin papiksi Lausanne, Genève et Fribourgin hiippakuntaan 22. kesäkuuta 1968 ja nimitettiin sen johtoon 18. maaliskuuta 199. Piispaksi vihkiminen seurasi 24. toukokuuta. Pääkonsekraattorina toimi Amédée Grab, jota avustivat Pierre Bürcher ja Pierre Farine.
Geroud kuoli 68-vuotiaana virassa.
Charles Morerod
Charles Morerod (s. 28. lokakuuta 1961 Riaz) on sveitsiläinen roomalaiskatolinen piispa. Hän kuuluu dominikaaneihin.
Morerod vihittiin papiksi 30. huhtikuuta 1988. Hänet nimitettiin 3. marraskuuta 2011 Lausanne, Genève et Fribourgin hiippakunnan johtoon, ja piispaksi vihkiminen seurasi 11. joulukuuta. Pääkonsekraattorina toimi Georges Marie Martin Cottier, jota avustivat William Joseph Levada ja Pierre Farine.
Eemil Kokko
Eemil Kokko (5. toukokuuta 1903 Viipuri – 24. maaliskuuta 1955 Rauma) oli suomalainen poliisimestari, joka toimi Viipurin viimeisenä poliisipäällikkönä vuoteen 1944 saakka.
Sotavuosina 1939–1944 Kokko toimi muun muassa sotapoliisipataljoonan komentajana ja Viipurin sotilashallintopiirin päällikkönä. Kokon on väitetty olleen syyttäjänä kesällä 1944 käydyissä sotilaskarkurioikeudenkäynneissä, joissa tuomarina oli väitteen mukaan Toivo Tapanainen. Sodan jälkeen Kokko toimi Rauman kaupungin poliisimestarina. Kokko tunnettiin myös poliisin urheilutoiminnan kehittäjänä.
Kokon vaiheista on hänen tyttärensä toimittaja Anneli Vuorikoski kirjoittanut kirjan "Viipurin viimeinen poliisipäällikkö" (Karisto 1996).
Amédée Grab
Amédée Antoine-Marie Grab (s. 3. helmikuuta 1930) on sveitsiläinen benediktiineihin kuuluva roomalaiskatolinen piispa. Hän liittyi benediktiineihin 8. syyskuuta 1950 ja sai pappisvihkimyksensä 12. kesäkuuta 1954. Hänet nimitettiin Lausanne, Genève et Fribourgin hiippakunnan vihkipiispaksi sekä Cenaen titulaaripiispaksi 3. helmikuuta 1987, ja piispaksi vihkiminen seurasi 12. huhtikuuta. Pääkonsekraattorina toimi Pierre Mamie, jota avustivat Gabriel Bullet ja Henri Schwery.
Grab sai 9. marraskuuta 1995 nimityksen Lausanne, Genève et Fribourgin piispaksi, jonka virkaan hänet asetettiin 26. marraskuuta 1995. Hänet valittiin 8. kesäkuuta 1998 Churin piispaksi ja asetettiin uuteen virkaansa 23. elokuuta. Grab jäi eläkkeelle 5. helmikuuta 2007.
Eugène Maillat
Eugène Maillat (30. heinäkuuta 1919 Courtedoux – 5. heinäkuuta 1988) oli Guineassa toiminut sveitsiläinen roomalaiskatolinen piispa. Hänet vihittiin Afrikan lähetyssaarnaajien (Valkoisten isien) papiksi 14. huhtikuuta 1945 ja nimitettiin N'Zérékorén prefektiksi 4. toukokuuta 1951. Hän sai 25. huhtikuuta 1959 nimityksen N'Zérékorén hiippakunnan johtoon, ja piispaksi vihkiminen seurasi 27. syyskuuta. Pääkonsekraattorina toimi Franz von Streng, jota avustivat François Charrière ja Stefano Hász.
Maillat erosi tehtävistään N'Zérékorén piispana 13. elokuuta 1979. Hän osallistui Vatikaanin toiseen kirkolliskokoukseen.
François-Nestor Adam
François-Nestor Adam CRB (7. helmikuuta 1903 Étroubles – 8. helmikuuta 1990) oli sveitsiläinen roomalaiskatolinen piispa. Hänet vihittiin papiksi 28. elokuuta 1927 ja nimitettiin Sionin hiippakunnan johtoon 8. elokuuta 1952. Piispaksi vihkiminen seurasi 12. lokakuuta. Pääkonsekraattorina toimi Filippo Bernardini, jota avustivat Angelo Giuseppe Jelmini ja Louis-Séverin Haller.
Adam osallistui Vatikaanin toiseen kirkolliskokoukseen. Hän jäi eläkkeelle 22. heinäkuuta 1977.
Vesna Dolonc
Vesna Dolonc (o.s. Manasijeva, s. 21. heinäkuuta 1989 Moskova, Venäjä) on serbialainen tennispelaaja. Parhaimmillaan hän on ollut kaksinpelissä WTA-listan sijalla 84 heinäkuussa 2013. Hän on voittanut urallaan kaksi ITF-turnausta kaksinpelissä ja viisi nelinpelissä. Vuonna 2012 Dolonc vaihtoi edustusmaansa Venäjästä Serbiaan.
Dolonc on päässyt Grand Slam -turnauksessa parhaimmillaan kolmannelle kierrokselle Australian avoimissa 2011 ja Wimbledonissa 2013.
Euroopansuokilpikonna
Euroopansuokilpikonna eli suokilpikonna ("Emys orbicularis") on suokilpikonnien heimoon kuuluva kilpikonnalaji.
Euroopansuokilpikonnan kertyy pituutta 20-35 cm. Sen kilpi on pehmeä ja ovaalin muotoinen ja väriltään musta tai tummanruskea keltaisin pistein ja raidoin. Pää ja jalat ovat saman väriset. Plastronin saranan avulla kilpikonna voi sulkea kilven etuosan. Eläin lekottelee mielellään kaatuneiden puiden ja kivien päällä, mutta tuntiessaan itsensä uhatuksi se sukeltaa nopeasti veteen. Euroopansuokilpikonna munii 10-16 munaa. Lajin levinneisyys kattaa Euroopan Tanskaan saakka pohjoisessa sekä Afrikan ja Aasian luoteisosat. Se elää seisovissa tai hitaasti virtaavissa makeissa vesissä, joissa on tiheä kasvillisuus ja liejupohja. Joskus ainoa lajin olemassaolon kertova asia on veden pinnalle nousseet, saaliiksi saatujen kalojen uimarakot. Euroopansuokilpikonnan ravintoon kuuluvat kalat, sammakkoeläimet, madot, kotilot ja joskus myös pienet jyrsijät ja linnut sekä kasvit ja raadot.
Euroopansuokilpikonna on nykyään äärimmäisen harvinainen, joten vain harva ihminen on nähnyt tämän lajin luonnossa. Viime aikoina kantaa on pyritty palauttamaan takaisin siirtoistutuksin. Kun euroopansuokilpikonna oli Keski-Euroopassa vielä yleinen, sitä syötiin paastonaikaan, jolloin tuli pidättäytyä liharuoasta. Kala kun oli sallittua, joten pieni sääntöjen kiertäminen ei kaikkia haitannut. Tämä ei kuitenkaan ole ollut kilpikonnan voimakkaan vähenemisen taustalla. Suurin syypää on sopivien elinympäristöjen tuhoutuminen. Laji on ollut Saksassa ja sen naapurimaissa erityisen suojelun kohteena jo vuosia.
Cornelio Sebastiano Cuccarollo
Cornelio Sebastiano Cuccarollo (5. heinäkuuta 1870 Casoni di Mussolente – 24. toukokuuta 1963) oli italialainen roomalaiskatolinen arkkipiispa. Hänet vihittiin kapusiinien papiksi 23. syyskuuta 1893 ja nimitettiin Bovinon hiippakunnan johtoon 27. maaliskuuta 1923. Piispaksi vihkiminen seurasi 22. toukokuuta. Pääkonsekraattorina toimi Anselmo Rizzi, jota avustivat Andrea Giacinto Longhin ja Gherardo Sante Menegazzi.
Cuccarollo sai 24. lokakuuta 1930 nimityksen Otranton arkkipiispaksi, jonka virkaan hänet asetettiin 28. helmikuuta 1931. Cuccarollo jäi eläkkeelle 10. heinäkuuta 1952 ja sai samana päivänä nimityksen Proconnesuksen titulaariarkkipiispaksi.
Ajla Tomljanović
Ajla Tomljanović (s. 5. toukokuuta 1993 Zagreb) on kroatialainen tennispelaaja. Parhaimmillaan hän on ollut kaksinpelissä WTA-listan sijalla 43 lokakuussa 2018. Hän on voittanut urallaan neljä ITF-turnausta kaksinpelissä ja kolme nelinpelissä.
Junioreiden maailmanlistalla Tomljanović oli parhaimmillaan neljäntenä. Hän voitti Christina McHalen kanssa tyttöjen nelinpelin Australian avoimissa 2009.
Manuel Fulcheri y Pietrasanta
Manuel Fulcheri y Pietrasanta (18. toukokuuta 1874 – 30. kesäkuuta 1946) oli meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 17. joulukuuta 1898 ja nimitettin Cuernavacan hiippakunnan johtoon 6. toukokuuta 1912. Piispaksi vihkiminen seurasi 8. syyskuuta. Pääkonsekraattorina toimi José Mora y del Rio, jota avustivat Leopoldo Ruiz y Flóres ja Vicente Castellanos y Núñez. Fulcheri y Pietrasanta asetettiin virkaansa 19. joulukuuta.
Fulcheri y Pietrasanta sai 21. huhtikuuta 1922 nimityksen Zamoran piispaksi, ja hänet asetettiin uuteen virkaansa 25. kesäkuuta. Hän kuoli 72-vuotiaana virassa.
Vanadyylisulfaatti
Vanadyylisulfaatti (VOSO) on epäorgaaninen ioniyhdiste, joka koostuu vanadyyli- ja sulfaatti-ioneista. Yhdistettä käytetään muun muassa muiden vanadiiniyhdisteiden valmistukseen ja ravintolisissä.
Vanadyylisulfaatti on huoneenlämpötilassa kirkkaansinistä kiteistä ainetta. Kidevedettömän yhdisteen lisäksi tunnetaan myös kidevedellinen pentahydraatti (VOSO·5HO). Yhdiste liukenee hyvin veteen muodostaen sinisen liuoksen. Vanadyylisulfaatilla on useiden vanadyyliyhdisteiden tavoin insuliinia muistuttavia ominaisuuksia. Yhdisteen heikkoutena tähän tarkoitukseen käytettäessä on kuitenkin sen huono imeytyvyys, joka aiheuttaa sivuoireina ruuansulatuskanavan vaivoja.
Vanadyylisulfaattia valmistetaan pelkistämällä divanadiinipentoksidia rikkidioksidilla rikkihappoisessa liuoksessa.
Vanadyylisulfaattia käytetään divanadiinidioksidin sijasta katalyyttinä eräissä prosesseissa. Lisäksi yhdistettä voidaan käyttää divanadiinidioksidin sijasta hivenainevalmisteissa ja se parantaa glukoosin aineenvaihduntaa elimistössä. Lisäksi vanadyylisulfaattia käytetään vanadiini(III)sulfaatin kanssa vanadiiniakuissa ja vanadiiniyhdisteiden valmistuksessa. Se on myös välituote vanadiinin erotuksessa malmeista.
Florencio Olvera Ochoa
Florencio Olvera Ochoa (s. 12. lokakuuta 1933 Tequisquiapan) on meksikolainen roomalaiskatolinen piispa. Hänet vihittiin papiksi Querétaron hiippakuntaan 26. lokakuuta 1958 ja nimitettiin Tabascon hiippakunnan johtoon 19. lokakuuta 1992. Piispaksi vihkiminen seurasi 30. marraskuuta. Pääkonsekraattorina toimi Girolamo Prigione, jota avustivat Rafael Garcia González ja Mario de Gasperín Gasperín.
Olvera Ochoa sai 22. helmikuuta 2002 nimityksen Cuernavacan piispaksi, jona hän toimi, kunnes jäi eläkkeelle 10. heinäkuuta 2009.
Anselmo Rizzi
Anselmo Rizzi (20. lokakuuta 1874 Ponteterra – 19. lokakuuta 1934) oli italialainen roomalaiskatolinen piispa. Hänet vihittiin papiksi 17. huhtikuuta 1897 ja nimitettiin Adrian hiippakunnan johtoon 4. kesäkuuta 1913. Piispaksi vihkiminen seurasi 25. heinäkuuta. Pääkonsekraattorina toimi Paolo Carlo Francesco Origo, jota avustivat Luigi Pellizzo ja Agostino Cattaneo.
Rizzi kuoli 59-vuotiaana virassa.
Tom Hooper (jääkiekkoilija)
Charles Thomas Hooper (24. marraskuuta 1883 – 24. maaliskuuta 1960) oli kanadalainen ammattilaisjääkiekkoilija. Hänen joukkueitaan olivat Kenora Thistles, Montreal Hockey Club ja Montreal Wanderers. Hooper voitti Stanley Cupin Thistlesin mukana 1907 ja Wanderersin kanssa 1908. Luistelunopeutensa ja kiekonkäsittelytaitonsa ansiosta hänet valittiin Hockey Hall of Fameen 1963.
Hooperin pelipaikka oli keskushyökkääjä.
Paolo Carlo Francesco Origo
Paolo Carlo Francesco Origo (12. maaliskuuta 1840 Milano – 13. marraskuuta 1928) oli italialainen roomalaiskatolinen piispa. Hänet vihittiin papiksi 15. elokuuta 1862 ja nimitettiin Mantovan hiippakunnan johtoon 18. maaliskuuta 1895. Piispaksi vihkiminen seurasi 21. huhtikuuta.
Origo kuoli 88-vuotiaana virassa. Hänen seuraajakseen nimitettiin Domenico Menna.
Domenico Menna
Domenico Menna (15. marraskuuta 1875 Chiari – 8. lokakuuta 1957) oli italialainen roomalaiskatolinen arkkipiispa. Hänet vihittiin papiksi 14. elokuuta 1898 ja nimitettiin Mantovan hiippakunnan johtoon 16. marraskuuta 1928. Piispaksi vihkiminen seurasi 6. tammikuuta 1929. Pääkonsekraattorina toimi Giacinto Gaggia, jota avustivat Emilio Bongiorni ja Egisto Domenico Melchiori.
Menna jäi eläkkeelle 8. syyskuuta 1954 ja sai samana päivänä nimityksen Novae Patraen titulaariarkkipiispaksi.
Myytinmurtajat (11. tuotantokausi)
Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.
Kauden 11 jaksot 198–209 esitettiin Yhdysvalloissa vuonna 2013.
Adam ja Jamie löytävät itsensä erämaasta bensiinin loputtua läheltä Desolation Canyon, Utah. Heillä on mukanaan vain ilmastointiteippiä, kuplamuovia ja hiukan muita tarvikkeita. Heidän pitää selvitä näillä asioilla kanjoniin ja jokea myöten sivilisaation pariin.
Heidän tehtävänään oli:
Giacinto Gaggia
Giacinto Gaggia (8. lokakuuta 1847 Verolanuova – 15. huhtikuuta 1933) oli italialainen roomalaiskatolinen arkkipiispa. Hänet vihittiin papiksi mahdollisesti vuonna 1870 ja nimitettiin Brescian hiippakunnan vihkipiispaksi sekä Hadrumetumin titulaaripiispaksi 29. huhtikuuta 1909. Piispaksi vihkiminen seurasi 3. toukokuuta. Pääkonsekraattorina toimi Francesco di Paolo Satolli, jota avustivat Prospero Scaccia ja Henri Doulcet.
Gaggia sai 28. lokakuuta 1913 nimityksen Brescian piispaksi ja 29. maaliskuuta 1930 lisäksi Traianopolis in Rhodopen titulaariarkkipiispaksi.
Prospero Scaccia
Prospero Scaccia (30. huhtikuuta 1857 Città della Pieve – 29. syyskuuta 1932) oli italialainen roomalaiskatolinen arkkipiispa. Hänet nimitettiin Tivolin hiippakunnan johtoon 22. kesäkuuta 1903. Piispaksi vihkiminen seurasi 29. kesäkuuta. Pääkonsekraattorina toimi Pietro Respighi, jota avustivat Giovanni Tacci Porcelli ja Antonio di Tommaso.
Scaccia sai 5. kesäkuuta 1909 nimityksen Sienan arkkipiispaksi, jonka virkaan hänet asetettiin 5. joulukuuta. Hän kuoli 75-vuotiaana virassa.
Stefano Corbini
Stefano Corbini (21. toukokuuta 1859 Siena – 15. lokakuuta 1952) oli italialainen roomalaiskatolinen arkkipiispa. Hänet vihittiin papiksi Sienan arkkihiippakuntaan 3. kesäkuuta 1882 ja nimitettiin Folignon hiippakunnan johtoon 18. kesäkuuta 1918. Piispaksi vihkiminen seurasi 4. elokuuta. Pääkonsekraattorina toimi Prospero Scaccia, jota avustivat Giuseppe Batignani ja Alfredo del Tomba.
Corbini jäi eläkkeelle 1. lokakuuta 1946 ja sai samana päivänä nimityksen Madytuksen titulaariarkkipiispaksi.
Giuseppe Pronti
Giuseppe Pronti (8. elokuuta 1890 Assisi – 3. helmikuuta 1974) oli italialainen roomalaiskatolinen piispa. Hänet vihittiin papiksi 4. huhtikuuta 1915 ja nimitettiin Acquapendenten hiippakunnan johtoon 17. maaliskuuta 1938. Piispaksi vihkiminen seurasi 1. toukokuuta. Pääkonsekraattorina toimi Giulio Serafini, jota avustivat Stefano Corbini ja Giuseppe Placido Maria Nicolini.
Pronti sai 1. tammikuuta 1951 nimityksen Nocera Umbra-Gualdo Tadinon piispaksi, jona hän toimi, kunnes kuoli 83-vuotiaana virassa. Hän osallistui Vatikaanin toiseen kirkolliskokoukseen.
Like Crazy
Like Crazy on vuonna 2011 ensi-iltansa saanut Drake Doremusin ohjaama romanttinen draamaelokuva. Sen pääosissa ovat Anton Yelchin, Felicity Jones, Jennifer Lawrence ja Alex Kingston. Elokuva palkittiin Sundancen elokuvajuhlien pääpalkinnolla.
Giuseppe Placido Maria Nicolini
Giuseppe Placido Maria Nicolini (6. tammikuuta 1877 Villazzano – 25. marraskuuta 1973) oli italialainen roomalaiskatolinen piispa. Hän liittyi benediktiineihin 25. maaliskuuta 1893 ja sai pappisvihkimyksensä 9. heinäkuuta 1899. Hänet nimitettiin La Trinità della Cavan apotiksi 18. elokuuta 1919 ja Assisin piispaksi 22. kesäkuuta 1928. Piispaksi konsekroinnin suoritti 2. syyskuuta Alessio Ascalesi, jota avustivat Gregorio Diamare ja Anselmo Filippo Pecci.
Nicolini osallistui Vatikaanin toiseen kirkolliskokoukseen. Hän kuoli 96-vuotiaana virassa.
Giovanni Ricchiuti
Giovanni Ricchiuti (s. 1. elokuuta 1948 Bisceglie) on italialainen roomalaiskatolinen arkkipiispa. Hänet vihki papiksi Trani e Barlettan (e Nazareth e Bisceglien) arkkihiippakuntaan Giuseppe Carata 9. syyskuuta 1972. Hänet nimitettiin Acerenzan arkkihiippakunnan johtoon 27. heinäkuuta 2005, ja piispaksi vihkiminen seurasi 8. lokakuuta. Pääkonsekraattorina toimi Francesco Monterisi, jota avustivat Giovanni Battista Pichierri ja Michele Scandiffio. Ricchiuti asetettiin virkaansa 15. lokakuuta.
Luigi Faveri
Luigi Faveri (18. maaliskuuta 1891 Colle San Lorenzo – 27. joulukuuta 1967) oli italialainen roomalaiskatolinen piispa. Hänet vihittiin papiksi 18. joulukuuta 1920 ja nimitettiin Tivolin hiippakunnan johtoon 13. toukokuuta 1950. Piispaksi vihkiminen seurasi 29. kesäkuuta. Pääkonsekraattorina toimi Adeodato Giovanni Piazza, jota avustivat Giuseppe Pronti ja Cristoforo Arduino Terzi.
Faveri osallistui Vatikaanin toiseen kirkolliskokoukseen. Hän kuoli 76-vuotiaana virassa.
Jennifer E. Smith
Jennifer E. Smith on yhdysvaltalainen kirjailija, jonka teoksia ovat "This Is What Happy Looks Like", "The Storm Makers", "You Are Here", "The Comeback Season" ja "The Statistical Probability of Love at First Sight". Vain viimeinen kyseisistä kirjoista on suomennettu, nimellä "Tilastollinen todennäköisyys kohdata se ainoa oikea". Hänen kirjojaan on käännetty 27 kielelle. Hänen seuraava kirjansa "The Geography of You and Me" julkaistaan englanniksi keväällä 2014.
Gregorio Diamare
Gregorio Diamare (13. huhtikuuta 1865 Napoli – 6. syyskuuta 1945) oli italialainen roomalaiskatolinen piispa. Hänet vihittiin benediktiinien papiksi 28. kesäkuuta 1891 ja nimitettiin Montecassinon apotiksi 20. heinäkuuta 1909. Diamare sai 27. tammikuuta 1928 lisäksi nimityksen Constantia in Arabian titulaaripiispaksi. Piispaksi konsekroinnin suoritti 12. maaliskuuta Alessio Ascalesi, jota avustivat Carlo Gregorio Maria Grasso ja Anselmo Filippo Pecci.
Diamare kuoli 80-vuotiaana virassa.
Vink Vink
Vink Vink on suomalaisen poplaulaja Linda Vinkin debyyttisingle. Kappaleen ovat tehneet yhteistyössä Maki Kolehmainen, Jimi Constantine sekä Jonna Kärkkäinen ja sen julkaisi Suomen Musiikki Oy 14. kesäkuuta 2013 hänen Dödöö ja Meikkii-debyyttialbumilta. "Vink Vink" kertoo sanoituksellisesti pojan seksuaaliseen kanssakäymiseen saamisesta ja sen haasteista.
Kappale aiheutti kohua sekä pääosin negatiivista palautetta rajun kielenkäytön takia, osin siksi koska Vink oli alaikäinen. Kappaleelle on julkaistu singlen julkaisupäivänä myös musiikkivideo, joka noudattelee voimakkaasti kappaleen sanoituksia. "Vink Vink" ei ole toistaiseksi päässyt lainkaan listoille.
Gyeongjunkoira
Gyeongjunkoira ("동경이", "Dong-gyeong") on eteläkorealainen koirarotu. FCI ei ole tunnustanut sitä, mutta kotimaassaan sille on myönnetty kansallisaarteen arvo.
Gyeongjunkoiran silmiin pistävin tunnuspiirre erotuksena muihin korealaisiin pystykorviin on sen häntä: se syntyy joko kokonaan hännättömänä ("無尾") tai töpöhäntäisenä ("短尾"). Jälkimmäinen vaihtoehto on vain yhden nikaman mittainen ja muistuttaa kauriinhäntää. Karvapeite voi olla joko valkoinen, keltainen, brindle tai musta. Säkäkorkeus vaihtelee virallisesti uroksilla 54–60 cm välillä (ihanne 57 cm) ja nartuilla 49–57 cm välillä (ihanne 53 cm), mutta Yhdistyneiden kansakuntien elintarvike- ja maatalousjärjestön ylläpitämän "Domestic Animal Diversity Information System" -datakannan mukaan virallisesti mitatut urokset ovat keskimäärin vain 49 cm ja nartut 45 cm korkeita.
Gyeongjunkoira on luonteeltaan lempeä, älykäs, siisti, oppivainen ja hyvin sopeutuvainen. Muista alkuperäisistä aasialaisista pystykorvista poiketen se suhtautuu jopa vieraisiin ihmisiin ystävällisesti ilman varautuneisuutta. Se on helppo kouluttaa, koska sillä on hyvä vastaanottokyky. Sillä on metsästystaustansa vuoksi hyvä vainu ja tarkka kuuloaisti, minkä lisäksi se on ketteränä koirana loistava hyppääjä. Sekä urokset että nartut saavuttavat sukukypsyyden noin vuoden iässä.
Rotu on kotoisin Pohjois-Gyeongsangin maakunnassa sijaitsevasta Gyeongjun rannikkokaupungista, joka tunnettiin 900-luvulla nimellä Dong-gyeong. Geneettisten tutkimusten perusteella se on yksi maan puhtaina säilyneistä alkuperäisroduista. Hännätön koira on mainittu jo 300-400 lukujen aikaisissa kirjoituksissa, ja sitä esittävä savinukke on löydetty 400-500-luvulta Sillan kuningaskunnasta peräisin olevasta hautakammiosta. Hännätöntä koiraa kuitenkin hyljeksittiin paikallisten keskuudessa, mikä oli vähällä johtaa sukupuuttoon. Gyeongjunkoira jalostettiin alun perin metsästyskoiraksi, mutta nykyisin sitä pidetään yksinomaan lemmikkinä ja vahtikoirana. Marraskuussa 2012 se nimettiin kotimaansa kansallisaarteeksi numero 540.
Under the Dome
Under the Dome on yhdysvaltalainen scifidraamasarja, joka perustuu Stephen Kingin romaaniin Kuvun alla ("Under the Dome"). Kirjasta televisiosarjaksi on kehittänyt Brian K. Vaughan.
"Under the Dome" alkoi CBS-kanavalla 24. kesäkuuta 2013. 30. heinäkuuta 2013 CBS tilasi sarjasta toisen tuotantokauden, joka esitettiin kesällä 2014. Sarjan kolmas kausi alkoi Yhdysvalloissa 25. kesäkuuta 2015. CBS ilmoitti 31. elokuuta 2015 peruuttaneensa sarjan tilauksen. Kolmas kausi, joka päättyi 10. syyskuuta 2015 jäi sarjan viimeiseksi.
Suomessa sarjan ensimmäinen kausi alkoi Nelosella 1. tammikuuta 2014. Toinen kausi alkoi Suomessa 10. syyskuuta 2014. Kolmas kausi alkoi 3. syyskuuta 2015.
Sarja sijoittuu Chester’s Millin pikkukaupunkiin, jonka asukkaat huomaavat joutuneensa eristyksiin suuren näkymättömän kuvun ilmestyttyä paikkakunnan ympärille. Kylän asukkaat yrittävät päätellä mikä kupu on samalla kun sen toisella puolella Yhdysvaltain armeija miettii samaa. Käy ilmi että kuvulla on kuin "oma tahto" joka määrää kaupunkilaisten elämää.
Rotten Tomatoes -sivustolle kootuista kriitikkojen ensimmäisen kauden arvioista 81 % oli positiivisia. Toisen kauden arvioista positiivisia oli 57 %. Metacritic-sivustolla sarjan ensimmäisen kauden keskiarvo oli 71/100 ja toisen 52/100 pistettä.
Florido Ambrogio Acciari
Florido Ambrogio Acciari (18. marraskuuta 1880 Roccalvecce – 10. maaliskuuta 1970) oli Kreikassa toiminut italialainen roomalaiskatolinen arkkipiispa. Hänet vihittiin fransiskaanien papiksi 10. elokuuta 1904 ja nimitettiin Rodoksen arkkihiippakunnan johtoon 30. maaliskuuta 1938. Piispaksi vihkiminen seurasi 5. kesäkuuta. Pääkonsekraattorina toimi Angelo Maria Dolci, jota avustivat Giovanni Maria Emilio Castellani ja Giuseppe Placido Maria Nicolini.
Acciari osallistui Vatikaanin toiseen kirkolliskokoukseen. Hän kuoli 89-vuotiaana virassa.
Clichy-sous-Bois
Clichy-sous-Bois on kunta Seine-Saint-Denis’n departementissa lähellä Pariisia. Se sijaitsee 12 kilometrin päässä Pariisin keskustasta, puolivälissä matkalla Charles de Gaullen lentokentälle. Liikenneyhteydet lähiössä ovat kuitenkin kehnot, ja paljolti siksi keskiluokka on pitkälti jättänyt Clichy-Sous-Boisin. Tilalle on tullut vähävaraisempia maahanmuuttajia, jotka usein asuvat 1960- ja 1970-luvuilla rakennetuissa korkeissa kerrostaloissa. Clichy-sous-Boisissa asuu noin 30 000 ihmistä, joiden arvioidaan edustavan ainakin 70:tä eri kansallisuutta.
Giuseppe Batignani
Giuseppe Batignani (16. maaliskuuta 1856 Buonconvento – 4. helmikuuta 1933) oli italialainen roomalaiskatolinen piispa. Hänet vihittiin papiksi 21. joulukuuta 1878 ja nimitettiin Montepulcianon hiippakunnan johtoon 28. marraskuuta 1898. Piispaksi vihkiminen seurasi 4. joulukuuta. Pääkonsekraattorina toimi Lucido Maria Parocchi.
Batignani kuoli 76-vuotiaana virassa.
Anselmo Filippo Pecci
Anselmo Filippo Pecci (24. joulukuuta 1868 Tramutola – 14. helmikuuta 1950) oli italialainen roomalaiskatolinen arkkipiispa. Hän kuului benediktiineihin.
Pecci vihittiin papiksi 13. syyskuuta 1891 ja nimitettiin Tricaricon hiippakunnan johtoon 22. kesäkuuta 1903. Piispaksi vihkiminen seurasi 28. kesäkuuta. Pääkonsekraattorina toimi Benedetto Bonazzi, jota avustivat Pasquale Gagliardi ja Giulio Tommasi. Pecci nimitettiin 18. syyskuuta 1907 Acerenza e Materan arkkipiispaksi, jona hän toimi, kunnes jäi eläkkeelle 10. huhtikuuta 1945. Eläkkeellejäämispäivänään hän sai nimityksen Soteropoliin titulaariarkkipiispaksi.
Carlo Falcini
Carlo Falcini (23. maaliskuuta 1848 Prato – 13. tammikuuta 1928) oli italialainen roomalaiskatolinen piispa. Hänet vihittiin papiksi mahdollisesti vuonna 1874 ja nimitettiin Arethusan titulaaripiispaksi 17. heinäkuuta 1907. Piispaksi vihkiminen seurasi 4. elokuuta. Pääkonsekraattorina toimi David Camilli, jota avustivat Michele Cardella ja Giuseppe Batignani.
2. syyskuuta 1907 Falcini sai nimityksen San Miniaton piispaksi, jona hän toimi, kunnes kuoli 79-vuotiaana virassa.
Ildebrando Vannucci
Ildebrando Vannucci (3. kesäkuuta 1890 Firenze – 22. elokuuta 1955) oli italialainen roomalaiskatolinen piispa. Hän liittyi benediktiineihin 1. marraskuuta 1911 ja sai pappisvihkimyksensä 20. maaliskuuta 1915. Vannucci nimitettiin 26. heinäkuuta 1929 San Paolo fuori le Muran apotiksi ja 30. kesäkuuta 1942 lisäksi Sebaste in Cilician titulaaripiispaksi. Piispaksi konsekroinnin suoritti 2. elokuuta Alfredo Ildefonso Schuster, jota avustivat Giuseppe Placido Maria Nicolini ja Gregorio Diamare.
Emilio Giorgi
Emilio Giorgi (7. huhtikuuta 1885 Lucignano d'Arbia – 8. kesäkuuta 1964) oli italialainen roomalaiskatolinen piispa. Hänet vihittiin papiksi 8. huhtikuuta 1912 ja nimitettiin Montepulcianon hiippakunnan johtoon 18. syyskuuta 1933. Piispaksi vihkiminen seurasi 29. lokakuuta. Pääkonsekraattorina toimi Gustavo Matteoni, jota avustivat Giuseppe Conti ja Stefano Corbini.
Giorgi osallistui Vatikaanin toiseen kirkolliskokoukseen. Hän kuoli 79-vuotiaana virassa.
Sepelmaina
Sepelmaina ("Acridotheres albocinctus") on kottaraisten heimoon kuuluva varpuslintu.
Sepelmainaa tavataan Kiinassa, Intiassa ja Myanmarissa, ja sen levinneisyysalue on hyvin laaja. Lajia pidetään paikallisesti yleisenä, ja se on luokiteltu elinvoimaiseksi.
Giuseppe Conti
Giuseppe Conti (2. toukokuuta 1871 – 24. huhtikuuta 1941) oli italialainen roomalaiskatolinen piispa. Hänet nimitettiin Chiusi e Pienzan hiippakunnan johtoon 22. maaliskuuta 1917, ja piispaksi vihkiminen seurasi 3. kesäkuuta. Pääkonsekraattorina toimi Giovanni Fossà, jota avustivat Carlo Falcini ja Alfredo del Tomba.
Conti kuoli 69-vuotiaana virassa. Hänen seuraajakseen tuli Carlo Baldini.
Alois von Aehrenthal
Alois Leopold Johann Baptist Lexa von Aehrenthal (27. syyskuuta 1854 Gross-Skal (nyk. Hrubá Skála), Böömi – 17. helmikuuta 1912 Wien, Itävalta) oli itävaltalainen kreivi ja diplomaatti, joka toimi Itävalta-Unkarin ulkoministerinä vuosina 1906–1912. Hänen johdollaan Itävalta-Unkari liitti lokakuussa 1908 Bosnia-Hertsegovinan itseensä, mistä oli seurauksena kansainvälisiä suhteita koetellut Bosnian kriisi.
Aehrenthal oli lähtöisin Lexa-nimisestä varakkaasta maanomistajasuvusta, joka oli aateloitu vuonna 1790. Hän aloitti diplomaattiuransa 1877 attaseana Itävalta-Unkarin Pariisin-lähetystössä ja toimi vuosina 1888–1895 lähetystöneuvoksena Pietarissa, 1895–1899 lähettiläänä Bukarestissa, 1899–1900 ulkoministeriön poliittisen osaston päällikkönä sekä 1900–1906 suurlähettiläänä Pietarissa. Aehrenthal nimitettiin lokakuussa 1906 uudeksi ulkoministeriksi kreivi Agenor Gołuchowskin seuraajana ja hän omaksui pian edeltäjäänsä selvästi aggressiivisemman ulkopolitiikan, joka suuntautui varsinkin Venäjää vastaan.
Ottomaanien valtakunnassa heinäkuussa 1908 tapahtuneen nuorturkkilaisten vallankumouksen jälkeen Aehrenthal päätti liittää vuodesta 1878 Itävalta-Unkarin miehittämän Bosnia-Hertsegovinan kokonaan kaksoismonarkiaan, ennen kuin turkkilaiset saisivat sen hallintaansa. Syyskuussa 1908 hän teki Buchlaussa Venäjän ulkoministeri Aleksandr Izvolskin kanssa sopimuksen, jonka mukaan Venäjä ei vastustaisi Bosnian liittämistä Itävalta-Unkariin, jos Itävalta-Unkari vastaavasti tukisi Turkin salmien avaamista Venäjän sota-alusten käyttöön. Venäjän yllätykseksi Itävalta-Unkari toteutti Bosnian liittämisen vain kolme viikkoa myöhemmin. Tämä herätti tuohtumusta varsinkin Serbiassa, minkä lisäksi Izvolski katsoi Aehrenthalin huijanneen häntä neuvotteluissa ja sota Venäjän kanssa näytti uhkaavan. Ilman liittolaistensa tukea jäänyt Venäjä kuitenkin perääntyi kiistassa ja tunnusti lopulta 1909 Bosnian kuulumisen Itävalta-Unkarille, minkä myötä kriisi laukesi.
Aehrenthal vastusti Itävallassa esitettyjä ideoita ehkäissodan aloittamisesta Venäjää tai Italiaa vastaan. Hän pyrki päinvastoin parantamaan Itävalta-Unkarin suhteita Italiaan ja tuki Italian valloituspyrkimyksiä Libyassa. Hänen aikanaan Itävalta-Unkarin suhteet Saksaan vastaavasti viilenivät.
Jaavanmaina
Jaavanmaina ("Acridotheres javanicus") on kottaraisten heimoon kuuluva varpuslintu. Sitä pidetään usein samana lajina töyhtömainan kanssa. Jaavanmainaa tavataan luonnonvaraisena Jaavalla ja Balilla.
Dear Darlin’
Dear Darlin’ on englantilaisen Olly Mursin kappale hänen kolmannelta studioalbumiltaan, "Right Place Right Time", joka julkaistiin vuonna 2012. Kappale julkaistiin albumin kolmantena singlenä 26. toukokuuta 2013.
Olly Mursin mukaan hän on tehnyt kappaleen Eminemin ”Stan”-kappaleen innoittamana.
Töyhtömaina
Töyhtömaina ("Acridotheres grandis") on kottaraisten heimoon kuuluva varpuslintu. Sitä pidetään usein samana lajina jaavanmainan kanssa.
Töyhtömainaa tavataan luonnonvaraisena laajalla alueella Kaakkois-Aasiassa. Töyhtömainan on kuvattu olevan yleinen koko levinneisyysalueellaan, ja se on luokiteltu elinvoimaiseksi.
NHL 14
NHL 14 on EA Canadan kehittämä ja EA Sportsin julkaisema jääkiekkoaiheinen urheilupeli. Peli julkaistiin PlayStation 3:lle ja Xbox 360:lle syyskuussa 2013. Pelin kannessa esiintyy kanadalainen Martin Brodeur. Brodeur voitti kansikuvaäänestyksen viimeisessä vaiheessa venäläismaalivahti Sergei Bobrovskin. Brodeurista tulee ensimmäinen maalivahti "NHL"-pelin kannessa sitten John Vanbiesbrouckin, joka esiintyi kannessa "NHL 97" -pelissä. Suomessa julkaistaan myös SM-Liiga-edition, jossa on kaikki SM-Liiga joukkueet. "NHL 14" juhlistaa myös "NHL"-pelisarjan 20:tta juhlavuotta julkaisemalla pelin mukana parannellun "NHL ’94" -pelimuodon. Peli oli toistaiseksi viimeinen, jossa Jokerit oli mukana ennen siirtymistä KHL:ään.
Pelissä Gary Thorne toimii viimeistä kertaa NHL-pelisarjassa selostajana.
Pelissä on seuraavat liigat:
Uusina joukkueina peliin tulee Utica Comets, Iowa Wild, Örebro HK, Leksands IF ja HC Lausanne.
Peli sisältää kaikkien NHL-joukkueiden areenat ja viiden NLA joukkueen hallit. Pelissä on myös Hartwall Arena ja Globen.
Giovanni Fossà
Giovanni Fossà (17. tammikuuta 1853 Gambellara – 17. joulukuuta 1936) oli italialainen roomalaiskatolinen piispa. Hänet vihittiin papiksi elokuussa 1875 ja nimitettiin Fiesolen hiippakunnan johtoon 29. huhtikuuta 1909. Piispaksi vihkiminen seurasi 27. kesäkuuta. Pääkonsekraattorina toimi Antonio Feruglio.
Fossà kuoli 83-vuotiaana virassa. Hänen seuraajakseen tuli Giovanni Giorgis.
Gusztáv Kálnoky
Gusztáv Zsigmund Kálnoky (; 29. joulukuuta 1832 Lettowitz (nyk. Letovice), Määri – 13. helmikuuta 1898 Prödlitz, Määri) oli unkarilainen kreivi ja valtiomies, joka toimi Itävalta-Unkarin ulkoministerinä vuosina 1881–1895.
Kálnoky kuului vanhaan siebenbürgeniläiseen aatelissukuun, joka sai vuonna 1697 Unkarissa kreivin arvon. Hän toimi aluksi ammattisotilaana, mutta siirtyi vuonna 1854 diplomaatiuralle Itävallan ulkoministeriöön. Hän pysyi muodollisesti myös armeijan palveluksessa ja sai 1879 kenraalin arvon. Kálnoky työskenteli Itävalta-Unkarin lähetystöissä Lontoossa, Roomassa ja Kööpenhaminassa sekä toimi 1880–1881 suurlähettiläänä Pietarissa, minkä jälkeen hänet kutsuttiin kotimaahan ulkoministeriksi Heinrich Karl von Haymerlen kuoleman jälkeen. Kálnokyn ulkopolitiikka oli konservativista ja suhteellisen menestyksekästä. Hän jatkoi Itävalta-Unkarin liittoa Saksan kanssa ja tuki Saksan valtakunnankanlseri Otto von Bismarckia kolmiliiton perustamisessa vuonna 1882. Kálnoky pyrki parantamaan Itävalta-Unkarin suhteita Venäjään, mutta samanaikaisesti myös vähentämään Venäjän vaikutusvaltaa Balkanilla. Jälkimmäistä tarkoitusta palvelivat salaiset sopimukset Serbian (1881) ja Romanian (1883) kanssa sekä sekaantuminen Bulgarian asioihin. Serbian kuningas Milan I tarjoutui jopa myymään maansa Itävalta-Unkarille, mutta Kálnoky kieltäytyi tarjouksesta, jotta kaksoismonarkian ongelmat vähemmistökansallisuuksien kanssa eivät lisääntyisi.
Vuonna 1891 Kálnoky herätti paheksuntaa varsinkin Italiassa todettuaan eräässä puheessaan, että paavin valtaan ja asemaan liittyvät kysymykset olivat vielä ratkaisematta. Hänen paavin valtaa tukeneet näkemyksensä saivat osakseen vastustusta Unkarissa, mikä osaltaan johti hänen eroonsa ulkoministerin tehtävistä vuonna 1895.
Simone Scatizzi
Simone Scatizzi (26. toukokuuta 1931 Prato – 27. elokuuta 2010) oli italialainen roomalaiskatolinen piispa. Hänet vihittiin papiksi 29. kesäkuuta 1954 ja nimitettiin Fiesolen hiippakunnan johtoon 1. elokuuta 1977. Piispaksi vihkiminen seurasi 8. syyskuuta. Pääkonsekraattorina toimi Pietro Fiordelli, jota avustivat Antonio Bagnoli ja Antonio Innocenti.
Scatizzi sai 27. toukokuuta 1981 nimityksen Pistoian piispaksi, jona hän toimi, kunnes jäi eläkkeelle 4. marraskuuta 2006.
Pietro Fiordelli
Pietro Fiordelli (9. tammikuuta 1916 Città di Castello – 23. joulukuuta 2004) italialainen roomalaiskatolinen piispa. Hänet vihittiin papiksi Città di Castellon hiippakuntaan 6. marraskuuta 1938 ja nimitettiin Praton hiippakunnan johtoon 7. heinäkuuta 1954. Piispaksi vihkiminen seurasi 3. lokakuuta. Pääkonsekraattorina toimi Filippo Maria Cipriani, jota avustivat Beniamino Ubaldi ja Mario Longo Dorni. Fiordelli asetettiin virkaansa 17. lokakuuta.
Fiordelli osallistui Vatikaanin toiseen kirkolliskokoukseen. Hän jäi eläkkeelle 7. joulukuuta 1991.
Franco Agostinelli
Franco Agostinelli (s. 1. tammikuuta 1944 Arezzo) on italialainen roomalaiskatolinen piispa. Hänet vihittiin papiksi Arezzon hiippakuntaan 9. kesäkuuta 1968 ja nimitettiin Grosseton hiippakunnan johtoon 17. marraskuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.
Agostinelli sai 29. syyskuuta 2012 nimityksen Praton piispaksi.
Mario Meini
Mario Meini (s. 17. marraskuuta 1946 Legoli) on italialainen roomalaiskatolinen piispa. Hänet vihittiin papiksi Volterran hiippakuntaan 27. kesäkuuta 1971 ja nimitettiin Pitigliano-Sovana-Orbetellon hiippakunnan johtoon 13. heinäkuuta 1996. Piispaksi vihkiminen seurasi 7. syyskuuta. Pääkonsekraattorina toimi Vasco Giuseppe Bertelli, jota avustivat Antonio Bagnoli ja Ovidio Lari.
Meini sai 13. helmikuuta 2010 nimityksen Fiesolen piispaksi.
Guglielmo Borghetti
Guglielmo Borghetti (s. 25. maaliskuuta 1954 Avenza) on italialainen roomalaiskatolinen piispa. Hänet vihittiin papiksi Apuanian hiippakuntaan 17. lokakuuta 1982 ja nimitettiin Pitigliano-Sovana-Orbetellon hiippakunnan johtoon 25. kesäkuuta 2010. Piispaksi vihkiminen seurasi 15. syyskuuta. Pääkonsekraattorina toimi Mario Meini, jota avustivat Giovanni Santucci ja Eugenio Binini. Borghetti asetettiin virkaansa 26. syyskuuta.
Celebesinviidakkomaina
Celebesinviidakkomaina ("Acridotheres cinereus") on kottaraisten heimoon kuuluva varpuslintu.
Celebesinviidakkomainaa tavataan luonnonvaraisena Indonesiassa. Lisäksi sitä on istutettu Itä-Timoriin. Celebesinviidakkomainan on kuvattu olevan paikallisesti yleinen, ja se on luokiteltu elinvoimaiseksi.
Tammikukkajäärä
Tammikukkajäärä ("Strangalia attenuata") on sarvijääriin kuuluva kovakuoriaislaji. Se on luokiteltu Suomen lajien uhanalaisuusarvioinnissa vuodelta 2010 äärimmäisen uhanalaiseksi (CR) ja on 1. heinäkuuta 2013 alkaen rauhoitettu luonnonsuojeluasetuksella
Tammikukkajäärä on 12–16 mm pituinen, hoikka kovakuoriainen. Pää, keskiruumis ja peitinsiivet ovat mustat, mutta peitinsiipien poikki kulkee neljä leveää, oranssia poikkiraitaa, jotka katkeavat keskeltä. Peitinsiivet kapenevat huomattavasti takaruumiin kärkeä kohti. Keskiruumiin selkäkipi on pitkä ja muistuttaa muodoltaan kirkonkelloa. Raajat ovat pääosin oranssit, mutta takimmaisen raajaparin polvet ja raajan kärkiosat ovat mustat. Tuntosarvet ovat punaruskeat tai enimmäkseen mustat.
Huomattavan samannäköinen laji on yleinen nelivyöjäärä ("Leptura quadrifasciata").
Lajia tavataan Euroopasta Kaukasukselle, Pohjois-Iraniin ja idässä Siperian poikki Japaniin saakka. Suomesta lajilta tunnetaan vain pari esiintymispaikkaa Ahvenanmaalla sekä Varsinais-Suomessa. Turun Ruissalosta ja Raisiosta viimeisimmät havainnot ovat 1950-luvun alusta, mutta Paraisilta laji löytyi uudestaan vuonna 1987.
Tammikukkajäärä elää lehtimetsissä, tammien läheisyydessä. Aikuiset kuoriaiset viihtyvät erilaisten kasvien kukinnoissa, kun toukat elävät lahoavassa puussa. Tanskassa, Ruotsissa ja ilmeisesti myös Suomessa toukat elävät tammella, mutta etelämpänä Euroopassa muillakin lehtipuilla ja Ruotsissa myös haavalla. Esiintymispaikaltaan laji vaatii valoisia kukkaniittyjä, joiden ympäristössä on lahonneita tammen kantoja tai maahan kaatunaita runkoja. Se on esiintymiseltään erittäin paikoittainen.
Aikuisia kuoriaisia tavataan kesäkuulta elokuulle ja ne suosivat oleskelupaikkoinaan valkoisia kukkia. Toukkien kehitys kestää ainakin kaksi vuotta ja täysikasvuiset toukat koteloituvat kesäkuussa. Toukat kaivertavat puuhun noin 3 mm leveitä käytäviä, jotka täyttyvät toukan tuottamasta puupurusta. Ulostuloaukot ovat pyöreitä ja läpimitaltaan noin 3–4 mm. Yksi puu voi tuottaa monia kuoriaissukupolvia.
Suomessa laji on luokiteltu äärimmäisen uhanalaiseksi, Ruotsissa se on vaarantunut
Vasili Sleptsov
Vasili Sleptsov (1836–1878) oli venäläinen kirjailija ja yhteiskunnallinen uudistaja. Hän opiskeli ensin lääketiedettä ja pyrki sen jälkeen näyttelijäksi, mutta palasi pian Moskovaan, jossa oli nelisen vuotta vuodesta 1857 valtion palveluksessa. 1860-luvun alussa hän perusti Pietariin naisten kommuunin ja perusti naiskääntäjien yhteisön. Hän kirjoitti eri lehtiin kertomuksia, ja niitä kehui muun muassa Leo Tolstoi.
Vuonna 1866 hänet pidätettiin poliittisen toimintansa vuoksi ja siksi että hän oli yhteydessä Dmitri Karakozoviin, joka oli yrittänyt murhata keisari Aleksanteri II:n. Vapauduttuaan hän perusti naisten asemaan keskittyneen lehden Zenskii mir (Naisten maailma).
Hän kirjoitti kymmenen kertomusta vaellettuaan tutkimassa kansanelämää, ja näitä kertomuksia pidetään parhaina narodnikkien piirissä syntyneistä.
Jalavajäärä
Jalavajäärä ("Rhamnusium bicolor") on sarvijäärien heimoon kuuluva punamusta kovakuoriainen. Suomen lajien uhanalaisuusarvioinnissa 2010 se on luokiteltu äärimmäisen uhanalaiseksi (CR) ja 1. heinäkuuta 2013 alkaen on myös rauhoitettu luonnonsuojeluasetuksella
Jalavajäärä on rotevatekoinen ja kookas kovakuoriainen, jonka pituus on 17–25 mm. Laji on sukupuolidimorfinen eli koiras ja naaras eroavat ulkonäöltään toisistaan. Koiras on kokonaan oranssinpunaruskea. Naaraan vartalo on räikeän oranssinpunainen lukuun ottamatta kärkeä kohti mustuvia tuntosarvia ja raajoja. Naaraan päässä ja keskiruumiissa saattaa olla mustia täpliä ja peitinsiivet ovat sinimustat. Molemmilla sukupuolilla etuselän sivuilla on terävä kärki.
Jalavajäärää tavataan Keski- ja Itä-Euroopassa. Lajin ainoa esiintymispaikka Pohjoismaissa on Suomessa, Hattulan Tyrvännössä. Lajia tavataan myös Virossa.
Jalavajäärä elää vanhoissa mutta yhä elävissä lehtipuissa, joissa on halkeamia ja lahoavaa puuainesta. Euroopassa elinpaikaksi käyvät monet lehtipuulajit, erityisesti poppelit ja hevoskastanja, mutta Suomessa sitä tavataan ainoastaan kynäjalavalla ("Ulmus laevis"). Toukat elävät hyvin karkean purun täytämissä käytävissä lahopuuaineksessa, joka rajoittuu terveeseen puuainekseen, ja toukkavaihe kestää kahdesta kolmeen vuotta. Toukat koteloituvat puun sisään puunsirkuista rakennettuun seppelemäiseen kotelokehtoon huhti-toukokuussa. Aikuisia kuoriaisia voi tavata etelämpänä Euroopassa toukokuulta syyskuulle, Suomessa keskikesällä. Aikuiset kuoriaiset ovat aktiivisia hämärässä ja öisin, jolloin ne liikkuvat puiden rungoilla. Aikuisia kuoriaisia on kuitenkin vaikea löytää ja varmimmin lajin läsnäolon voi todeta toukan syömäjälkien perusteella. Yksittäisen aikuisen yksilön elinaika on lyhyt, vain parin viikon luokkaa.
Suomessa jalavajäärä esiintyy luultavasti viimeisimmän lämpökauden jälkeen jääneenä reliktinä. Lajin ainoa tunnettu esiintymispaikka on muutaman kynäjalavan muodostama puuryhmä Hattulassa..
Renauld Marie François de Dinechin
Renauld Marie François de Dinechin (s. 25. maaliskuuta 1958 Lille) on ranskalainen roomalaiskatolinen piispa. Hänet vihki papiksi Pariisin arkkihiippakuntaan Jean-Marie Lustiger 25. kesäkuuta 1988. Hänet nimitettiin Pariisin vihkipiispaksi sekä Macriana Minorin titulaaripiispaksi 21. toukokuuta 2008, ja piispaksi vihkiminen seurasi 5. syyskuuta. Pääkonsekraattorina toimi André Armand Vingt-Trois, jota avustivat Eric Marie Pierre Henri Aumonier, Olivier Jean-Marie Michel de Berranger, Pierre d'Ornellas ja Jean-Yves Riocreux.
Raimo Reinikainen
Raimo Reinikainen (s. 1939) on suomalainen taidemaalari, taidegraafikko ja kriitikko.
Reinikaisen aiheena on usein suomalainen luonto, mutta hän ei kuitenkaan maalaa tavanomaisia maisemamaalauksia, vaan hän kuvaa luonnon antamia vaikutelmia. Hän on vastustanut taiteen akateemisuutta ja taiteesta vieraantumista. Hän on hyödyntänyt populaarikulttuurin estetiikkaa, kaupunkikulttuurissa ilmenevää taidetta, mutta on jättänyt ne sittemmin taakseen.
Neljä Raimo Reinikaisen maalausta hänen uransa alusta vuodelta 1966 oli esillä Lontoon Tate Modernin näyttelyssä "World Goes Pop" vuonna 2015.
Luiz Vicente Bernetti
Luiz Vicente Bernetti (24. maaliskuuta 1934 Ponzano di Fermo, Italia – 11. elokuuta 2017 Rio de Janeiro, Brasilia) oli Brasiliassa toiminut italialainen roomalaiskatolinen piispa. Hän liittyi Agostiniani Scalzin jäseneksi 25. maaliskuuta 1955 ja sai pappisvihkimyksensä 1. kesäkuuta 1958. Hänet nimitettiin Palmas-Francisco Beltrãon hiippakunnan vihkipiispaksi sekä Rufinianan titulaaripiispaksi 12. kesäkuuta 1996, ja piispaksi vihkiminen seurasi 25. elokuuta. Pääkonsekraattorina toimi Agostinho José Sartori, jota avustivat Lúcio Ignácio Baumgaertner ja Clemente José Carlos Isnard.
Bernetti sai 2. helmikuuta 2005 nimityksen Apucaranan piispaksi, jona hän toimi, kunnes jäi eläkkeelle 8. heinäkuuta 2009.
Dirceu Vegini
Dirceu Vegini (s. 14. huhtikuuta 1952 Massaranduba) on brasilialainen roomalaiskatolinen piispa. Hänet vihki papiksi Apucaranan hiippakuntaan Domingos Gabriel Wisniewski 21. tammikuuta 1984. Hänet nimitettiin Curitiban arkkihiippakunnan vihkipiispaksi sekä Putia in Byzacenan titulaaripiispaksi 15. maaliskuuta 2006, ja piispaksi vihkiminen seurasi 2. kesäkuuta. Pääkonsekraattorina toimi Wisniewski, jota avustivat Luiz Vicente Bernetti ja Moacyr José Vitti.
Vegini sai 20. lokakuuta 2010 nimityksen Foz do Iguaçun piispaksi.
Pessi Rautio
Pessi Rautio on suomalainen taidekriitikko ja vuodesta 2009 Taide-lehden määräaikainen päätoimittaja. Hän on samalla myös lehden julkaisuyhtiön toimitusjohtaja. Hän on koulutukseltaan filosofian maisteri ja on toiminut vapaana kriitikkona muun muassa Helsingin Sanomissa ja vuodesta 2003 alkaen Helsingin kaupungin taidemuseon näyttelyamanuenssina. Hän on myös kirjoittanut useita taidekirjoja.
Elio Rama
Elio Rama (s. 28. lokakuuta 1953 Tucunduva) on brasilialainen roomalaiskatolinen piispa. Hän liittyi Consolata-lähetyssaarnaajiin 21. lokakuuta 1982 ja vihittiin papiksi 10. marraskuuta 1984. Hänet nimitettiin 17. lokakuuta 2012 Pinheiron hiippakunnan johtoon, ja piispaksi vihkiminen seurasi 30. joulukuuta. Pääkonsekraattorina toimi Odilo Pedro Scherer, jota avustivat Dirceu Vegini ja Ricardo Pedro Paglia.